s
Item vanden gedinghe dat voir meye en scepen van lov geweest
is tusschen janne en willem lobbe gebruede sone arnts wilen lobbe
aenleggers in deen zijde en ghisbrechte lobbe huen brued vweerde
in dande dair de vors aenleggen aenspraken Seggen dat zij
begherden deylinghe en scheidinge te hebben vanden omberuerlike
goeden achter den vors wilen arnde gebleven bynnen loven en der
vrijheit en elders gelegen en dat zij dair toe niet en hadden
connen gecomen hoe menich werven zij des vors ghijsbrechte
hadden versocht om dwelc zijden vors ghijsbrechte huen brueder
hadden doen houden en in hachten doen begende noch totter vors
deylingen te mogen comen want hij hem pijnde vort te houden
seke goede die den vors wilen arnde huen vader toebehoirde
en voirder dan hij dair inne naden lantrechte gericht wae
Dair op de vors ghijsbrecht hem verantweerde dede segghen
dat hij hoopte der vors aenspraken ongehouden te zijne want
hij en hadde gheene goede gehadt noch aenvert bynnen d stat
oft vrijheit gelegen en wair wel te vreden die goede te deylen
met hen en den anden d toebehoende mair seide dat enige
vanden goeden gebleven na huen vader oft die hij gehouden
hadde gelegen waen onder tvonisse van mechelen en som
onder tvonisse van vclle inde welcke hij meynde alleene
gericht te wesen mits testamente van wilen ghijsbrechte
lobbe huen oem dair af de voirs ghijsbrecht thoende zeke
instrumente d op gemaect also hij seide Seggende zoe vre
zijn vors bruedn dinne enich deylinge oft recht wouden oft
meynd te hebben dat zij dan dat sochten en vervolghde
inde bancken en hoven dair onder de selve goede gelegen
waen hij woude hem daf te rechtekeren net meer
reden in beyde den zijden gealligeert Soe hebben de
scepen van loven ter manessen smeyers gewijst voir een
vonisse dat de vorg ghijsbrecht gehouden zijn sal te vstane
en hem te gheven met zijnen vors brueden en anden d
toe behoende totter deylingen vanden goeden ind de stat
en den hoetvonnisse van loven ghelegen Ende oft zijn vors
brueden vanden anden goeden enich gebrec hebben dat
zij dat vervolgen mogen inde bencken dair zij ondgelegt
zijn Pntibus roelants cobsmercels ouderogge aug viii
s